הפועל ראשון לציון ומכבי ראשון לציון העפילו הערב (שלישי) לחצי גמר הפלייאוף בליגת העל בכדוריד. הפועל ניצחה 25:36 את בני הרצליה ותפגוש בחצי הגמר את האלופה מכבי תל אביב בשחזור גמר הגביע, בעוד יריבתה העירונית עברה את הפועל אשדוד ותיהנה מיתרון ביתיות בהתמודדות שלה מול א.ס. רמת השרון. סדרות חצי הגמר (הטוב משלושה משחקים) יחלו ביום שישי הקרוב.
האדומים ניצחו באולם בנחלת יהודה בזכות מחצית שנייה מצוינת, אחרי 14:15 בלבד במחצית הראשונה. עידן מימון יצטרך לראות יכולת טובה יותר משחקניו בחצי הגמר, שם מחכה להם האלופה הבלתי מנוצחת מכבי תל אביב. הרצליה כפתה 29:29 במשחק הראשון, אך הפסידה 36:31 בשני וכשלה גם הפעם.
הקבוצה של סער פרנקל דהרה ל-7:19 במחצית הראשונה ועשתה את דרכה לחצי הגמר, למרות קאמבק של אשדוד שהצליחה לצמק את הפער לארבעה שערים בלבד במהלך המחצית השנייה. מכבי ראשון לציון השלימה 1:2 בסדרה, אחרי שהפסידה 26:25 בבית במשחק הראשון וניצחה 24:25 באשדוד במשחק השני.